Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: alapján felkérte az önkormányzat polgármesterét, nyilatkozzék arról, hogy a kifogásolt fenti rendelkezések hatályban vannak-e. A polgármester nyilatkozata szerint a képviselő-testület a 6/2000. (III. 31.) ÖKT. számú rendeletében (a továbbiakban: Ör.) a 8/1999. (IV. 19.) ÖKT. számú
Paragraph Index: 1079

alapján felkérte az önkormányzat polgármesterét, nyilatkozzék arról, hogy a kifogásolt fenti rendelkezések hatályban vannak-e. A polgármester nyilatkozata szerint a képviselő-testület a 6/2000. (III. 31.) ÖKT. számú rendeletében (a továbbiakban: Ör.) a 8/1999. (IV. 19.) ÖKT. számú rendeletet hatályon kívül helyezte. Hatályon kívül helyezett jogszabály utólagos normakontrollja — főszabályként — nem tartozik az Alkotmánybíróság hatáskörébe, ezért az Alkotmánybíróság felhívta az indítványozót, nyilatkozzék arra nézve, hogy indítványát kiterjeszti-e az Ör.-re. A felhívásra az indítványozótól válasz nem érkezett. Az Alkotmánybíróság megállapította, hogy az Ör. szabályozási módja (a szolgáltatási díj kiszámításának alapja egyedül a lakáshoz kötődik) azonos az indítványban szereplő önkormányzati rendeleti szabályozással. Minthogy az Ör. nem szüntette meg az indítványozó által alkotmányellenesnek tartott szabályozást, a tartalmi azonosság miatt az Alkotmánybíróság vizsgálatát kiterjesztette az Ör. 5. § (1) bekezdésére. II. Az Alkotmánybíróság által az indítvánnyal összefüggésben vizsgált jogszabályok:

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes